VIIENDA KOOSSEISU

OTSUS

Haapsalu,			22. detsember 2006 nr 91

Vara võõrandamine otsustuskorras
(Õhtu kallas 25-1, Haapsalu)

Võttes aluseks üürniku avalduse ja erastatavate eluruumide hindamise komisjoni otsuse alusel koostatud korteriomandi hindamise akti ning juhindudes eluruumide erastamise seaduse § 22 lg 12, Haapsalu Linnavolikogu 30.05.1997 määrusega nr 8 kinnitatud “Linnavara võõrandamise kord” p 15.4, kohaliku omavalitsuse korralduse seaduse § 6 lg 1, § 22 lg 1 p 37, § 23, Haapsalu põhimääruse § 12 lg 1 p 43, § 54 lg 3, § 62 ning haldusmenetluse seadusest, Haapsalu Linnavolikogu otsustab:

1.	Müüa üürnikule, Marika Illik`ule, korteriomand asukohaga Õhtu kallas 25-1, mis koosneb 801/1097 mõttelisest osast maatükist (Õhtu kallas 25, katastriüksuse nr 18301:006:0840, katastriüksuse pindalaga 1011 m2, maa sihtotstarbega väikeelamumaa ja maa maksustamishinnaga 120 800 Eesti krooni) ja ehitistest ning reaalosast (korter nr 1) üldpinnaga 80,1 m2 (kinnistusregistriosa nr 2247432).

2.	Müüa p 1 nimetatud korteriomand hinnaga 95 509.00 (üheksakümmend viis tuhat viissada üheksa) Eesti krooni.

3.	Korteriomandi ostuhind Eesti kroonides tuleb Ostjal tasuda ja kanda hiljemalt korteriomandi ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus, milles pank kohustub ostuhinna tasuma 3 (kolme) pangapäeva jooksul peale ostu-müügilepingu sõlmimist. Korteriomandi notariaalne ostu-müügileping tuleb Ostjal sõlmida 6 (kuue) kuu jooksul otsuse Ostjale teatavakstegemisest, s.t 6 (kuue) kuu jooksul otsuse kättesaamise päevale järgnevast päevast arvates. Nimetatud tähtaja jooksul korteriomandi ostu-müügilepingu mittesõlmimisel Ostja poolt kuulub otsus Haapsalu Linnavolikogu poolt osaliselt või tervikuna kehtetuks tunnistamisele vastava otsuse tegemise teel.

4.	Notaritasu korteriomandi ostu-müügilepingu vormistamise eest maksab korteriomandi Ostja.

5.	Volitada Haapsalu linna nimel ostu-müügilepingule alla kirjutama maaregistri spetsialist Marju Viira.

6.	Linnavolikogu kantseleil teha otsus teatavaks Marika Illik´ule (elukoht Õhtu kallas 25, 90504 Haapsalu) otsuse koopia saatmisega tähitud postiga.

7.	Otsus jõustub teatavakstegemisest.

8.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees